Kumpulan Machinchang

Kumpulan Machinchang ialah sejenis kumpulan formasi batuan berusia Kambria hingga Ordovisi Awal yang terdapat di Langkawi, Kedah, Malaysia.

Kumpulan Machinchang terdiri daripada 4 formasi batuan iaitu Formasi Hulor, Formasi Anak Datai, Formasi Chinchin dan Formasi Jemurok.

Sejarah Pengkajian 
Kumpulan Machinchang asalnya dikenali sebagai Formasi Machinchang sebelum dinaiktaraf berikutan perkembangan kajian dan penemuan geologi.

Nama Machinchang pada Formasi Machinchang diberikan oleh Jones (1973) bersempena nama Pergunungan Machinchang di barat laut Pulau Langkawi di mana batuan formasi ini banyak tersingkap.

Lee (1983) kemudian membuat kajian lanjutan dengan membahagikan Formasi Machinchang kepada 3 ahli.

Formasi ini kemudian dinaiktaraf oleh MT-JGSC (2015) dengan mengekalkan nama Machinchang berdasarkan kajian semasa yang dilakukan di samping untuk menselaraskan jujukan batuan dengan kumpulan dan formasi-formasi batuan yang berlitologi sama yang tersingkap di Pulau Tarutao, Thailand.

Litologi 
Kumpulan Machinchang mempunyai ketebalan keseluruhan 2,830 meter.

Formasi Machinchang umumnya terdiri daripada batu pasir berbutiran halus hingga sederhana dengan kehadiran sedikit batu pasir berbutiran kasar, konglomerat dan syal di beberapa pelapisan. 

Lee (1983) mengelaskan Formasi Machinchang kepada 3 ahli, sebelum MT-JGSC (2015) menaiktarafnya sebagai kumpulan dengan 4 ahli formasi;

Kajian terhadap Formasi Machinchang turut mengelaskannya kepada tujuh unit batuan;

Penentuan Usia 
Penentuan usia Kumpulan Machinchang adalah berdasarkan penemuan fosil dari jenis brakiopod, trilobit dan iknofosil (fosil kesan) pada singkapan Ahli Tengah (Formasi Chinchin) di Tanjung Buta dan Pulau Jemuruk. Kedua-dua jenis fosil ini hanya hidup pada usia Kambria Atas.

Terdapat 14 jenis spesies fosil dan iknofosil yang ditemui pada singkapan Formasi Machinchang yang berusia Kambria Atas:

Sekitaran Pengendapan 
Berdasarkan kepaca ciri fasies sedimen, struktur sedimen dan rekod fosil yang ditemui, Kumpulan Machinchang ditafsirkan terendap di sekitaran delta, laut cetek dan lagun.

Rujukan